CELEX: 32011D0339
Language: fi
Date: 2011-05-27 00:00:00
Title: 2011/339/EU: Neuvoston päätös, annettu 27 päivänä toukokuuta 2011 , Euroopan unionin puolesta elintarvikeapukomiteassa omaksuttavasta kannasta elintarvikeapua koskevan vuoden 1999 yleissopimuksen voimassaolon jatkamiseen

15.6.2011   
            
            
               FI
            
            
               Euroopan unionin virallinen lehti
            
            
               L 156/5
            
         NEUVOSTON PÄÄTÖS,
   annettu 27 päivänä toukokuuta 2011,
   Euroopan unionin puolesta elintarvikeapukomiteassa omaksuttavasta kannasta elintarvikeapua koskevan vuoden 1999 yleissopimuksen voimassaolon jatkamiseen
   (2011/339/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen sekä erityisesti sen 214 artiklan 4 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Euroopan yhteisö on tehnyt elintarvikeapua koskevan vuoden 1999 yleissopimuksen neuvoston päätöksellä 2000/421/EY (1). Elintarvikeapua koskevan yleissopimuksen voimassaoloa on jatkettu useilla elintarvikeapukomitean päätöksillä.
            
         
               (2)
            
            
               Nykyisen elintarvikeapua koskevan yleissopimuksen voimassaolo päättyy 30 päivänä kesäkuuta 2011, ja sen uusimista koskeva kysymys otetaan esille elintarvikeapukomitean istunnossa kesäkuussa 2011.
            
         
               (3)
            
            
               Elintarvikeapua koskevan yleissopimuksen XXV artiklan b alakohdan mukaan yleissopimuksen voimassaolon jatkamisen edellytyksenä on, että viljojen kauppaa koskeva vuoden 1995 yleissopimus on edelleen voimassa saman pidennetyn ajan. Viljojen kauppaa koskeva vuoden 1995 yleissopimus on voimassa 30 päivään kesäkuuta 2011, ja unioni on neuvoston päätöksellä 2011/224/EU (2) ottanut kansainvälisessä viljaneuvostossa kannan, jonka mukaan mainitun yleissopimuksen voimassaoloa olisi jatkettava. Kansainvälisen viljaneuvoston on määrä päättää sen voimassaolon jatkamisesta 6 päivänä kesäkuuta 2011.
            
         
               (4)
            
            
               Elintarvikeapukomitean jäsenet sopivat 14 päivänä joulukuuta 2010 pidetyssä komitean 103. istunnossa käsittelevänsä elintarvikeapua koskevan yleissopimuksen voimassaolon jatkamista lähempänä nykyisen voimassaoloajan päättymispäivää. Unioni omaksui kannan, jonka mukaan se pyrkii siihen, että päätös elintarvikeapua koskevan yleissopimuksen tulevaisuudesta tehdään kesäkuussa 2011 ja että tätä tarkoittavat neuvottelut voivat alkaa välittömästi ilman, että tämä vaikuttaa kesäkuussa 2011 esitettävään viralliseen kantaan.
            
         
               (5)
            
            
               Elintarvikeapukomitean jäsenet sopivat lisäksi aloittavansa viralliset neuvottelut elintarvikeapua koskevan yleissopimuksen uudelleen neuvottelemisesta neuvottelukokousten sarjalla.
            
         
               (6)
            
            
               Unionin tavoite on, että elintarvikeapukomitean jäsenet saattavat neuvottelut elintarvikeapua koskevasta yleissopimuksesta päätökseen ja saavuttavat yksimielisyyden uudesta elintarvikeapua koskevasta yleissopimuksen tekstistä ennen elintarvikeapukomitean kesäkuun 2011 istuntoa.
            
         
               (7)
            
            
               Euroopan unionin on valmisteltava yhteinen kanta Lontoossa kesäkuussa 2011 pidettävää elintarvikeapukomitean istuntoa varten varautuen kahteen seuraavaan mahdolliseen tilanteeseen:
               
                           a)
                        
                        
                           elintarvikeapua koskevasta yleissopimuksesta elintarvikeapukomitean jäsenten kesken käytävät uudet neuvottelut ovat loppuvaiheessa ennen elintarvikeapukomitean kesäkuun 2011 istuntoa, jolloin asianmukaisin toimintatapa on jatkaa elintarvikeapua koskevan yleissopimuksen voimassaoloa vielä yhdellä vuodella, jotta nykyisen elintarvikeapua koskevan yleissopimuksen voimassaolon ja uuden yleissopimuksen voimaantulon väliin ei jää sopimuksetonta tilannetta; tai
                        
                     
                           b)
                        
                        
                           elintarvikeapua koskevasta yleissopimuksesta käytävät neuvottelut eivät ole loppuvaiheessa ennen elintarvikeapukomitean kesäkuun 2011 istuntoa, jolloin yleissopimusta ei ole asianmukaista jatkaa enää yhdellä vuodella, vaan komission olisi virallisesti vastustettava unionin ja sen jäsenvaltioiden puolesta elintarvikeapua koskevan vuoden 1999 yleissopimuksen mukaisten menettelysääntöjen 13. säännön mukaisesti yksimielisyyden syntymistä elintarvikeapukomiteassa siitä, että elintarvikeapua koskevan yleissopimuksen voimassaoloa jatketaan.
                        
                     
         
               (8)
            
            
               Neuvoston humanitaarisen avun ja elintarvikeavun työryhmässä (COHAFA), joka toimii elintarvikeapua koskevasta yleissopimuksesta käytävien neuvottelujen osalta perussopimuksen 218 artiklan 4 kohdassa tarkoitettuna komiteana, olisi ennen elintarvikeapukomitean kesäkuun 2011 istuntoa arvioitava, ovatko neuvottelut elintarvikeapua koskevasta yleissopimuksesta loppuvaiheessa.
            
         
               (9)
            
            
               Komissio, joka edustaa unionia elintarvikeapukomiteassa, olisi sen vuoksi valtuutettava joko kannattamaan yleissopimuksen voimassaolon jatkamista yhdellä vuodella eli 30 päivään kesäkuuta 2012 tai vastustamaan yleissopimuksen jatkamista koskevan yksimielisyyden syntymistä elintarvikeapukomiteassa;
            
         ON HYVÄKSYNYT TÄMÄN PÄÄTÖKSEN:
   1 artikla
   Elintarvikeapukomiteassa omaksuttava unionin kanta on
   
               a)
            
            
               joko äänestää sen puolesta, että elintarvikeapua koskevan yleissopimuksen voimassaoloa jatketaan yhdellä vuodella eli 30 päivään kesäkuuta 2012, edellyttäen, että mainitun yleissopimuksen uudelleen neuvottelemisesta käytävät neuvottelut ovat loppuvaiheessa ennen kesäkuussa 2011 pidettävää elintarvikeapukomitean istuntoa ja että viljojen kauppaa koskeva vuoden 1995 yleissopimus on edelleen voimassa saman pidennetyn ajan; tai
            
         
               b)
            
            
               vastustaa, jos uutta yleissopimusta koskevat neuvottelut eivät ole loppuvaiheessa ennen elintarvikeapukomitean kesäkuun 2011 istuntoa, vuoden 1999 elintarvikeapua koskevan vuoden 1999 yleissopimuksen mukaisten menettelysääntöjen 13. säännön mukaisesti yksimielisyyden syntymistä elintarvikeapukomiteassa siitä, että elintarvikeapua koskevan yleissopimuksen voimassaoloa jatketaan.
            
         2 artikla
   Komissio valtuutetaan ilmaisemaan tämä kanta elintarvikeapukomiteassa.
   
      Tehty Brysselissä 27 päivänä toukokuuta 2011.
      
         
            Neuvoston puolesta
         
         
            Puheenjohtaja
         
         NYITRAI Zs.
      
   
   
      (1)  EYVL L 163, 4.7.2000, s. 37.
   
      (2)  EUVL L 94, 8.4.2011, s. 28.